Diari Oficial de la Generalitat Valenciana


Sumari del DOGV 5625, del 24-10-2007 (2007/12027)

INSTRUCCIÓ de 17 d'octubre de 2007, de la Direcció General de Personal, per la qual establix indicadors per a l'avaluació, per la inspecció educativa, del càrrec de director dels centres docents públics.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5625

Data del DOGV
:   24-10-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/12684


Data del document
:   17-10-2007

Organisme emissor
:   Conselleria d'Educació

Tipus de document
:   Instrucció

Descriptors 

:   * administració regional
    * inspecció escolar
    * qualificació del personal
    * personal docent
    * concurs administratiu

INSTRUCCIÓ de 17 d'octubre de 2007, de la Direcció General de Personal, per la qual establix indicadors per a l'avaluació, per la inspecció educativa, del càrrec de director dels centres docents públics. [2007/12983]  
La Resolució de 16 d'octubre de 2007, de la Direcció General de Personal de la conselleria d'Educació, per la qual es convoca la renovació i es determinen els criteris d'avaluació de l'exercici del càrrec de director de centres públics en l'àmbit de la Generalitat, atribuïx en el seu apartat 4.1 a la Comissió d'Avaluació, d'àmbit territorial, la realització d'eixa avaluació en els supòsits en què procedix.  
L'apartat 4.2 establix que la Comissió d'Avaluació demanarà un informe de l'inspector responsable del centre o centres on l'avaluat exercisca o hi haja exercit el càrrec de director.  
Tal informe es realitzarà amb referència als criteris de valoració establits en la mencionada resolució, i conclourà amb una avaluació de cada un dels criteris i una avaluació global que, necessàriament, inclourà la motivació corresponent en cas de ser negativa, tant globalment com parcialment.  
Tal procediment fa necessari efectuar un seguiment de les tasques realitzades pel director al llarg del temps que dura el seu mandat i concretar, per mitjà d'indicadors específics, cada un dels criteris establits. De la mateixa manera, es determina com a necessària per a avaluar l'exercici de la direcció la informació relativa al grau d'execució de les actuacions contingudes en el projecte de direcció de l'avaluat, per la qual cosa s'inclou com un element a tindre en compte en la valoració.  
Amb l'objectiu de dotar també esta avaluació d'una finalitat formativa que contribuïsca a la millora del centre docent, la mateixa es realitzarà de forma contínua i s'informarà periòdicament el director avaluat del grau de compliment dels criteris sobre els quals està sent avaluat.  
Per tot això i a fi de dotar la Inspecció Educativa d'instruments que contribuïsquen a facilitar la seua realització en la forma indicada i com a base per a l'elaboració de l'informe, es desenvolupen els criteris en els indicadors que es relacionen en l'annex d'esta instrucció.   
València, 17 d'octubre de 2007.- El director general de Personal: David Barelles Adsuara.  
ANNEX  
Indicadors per a l'avaluació dels criteris continguts en la resolució de 16 d'octubre de 2007, de la Direcció General de Personal, per la qual es convoca la renovació i es determinen els criteris d'avaluació de l'exercici del càrrec de director de centres públics en l'àmbit de la generalitat.  
1. Direcció i coordinació de l'activitat del centre: planificació, seguiment, control i avaluació de les activitats.  
1. A. Promou la planificació, l'elaboració i la revisió dels documents institucionals.  
1. B. Coordina i dirigix el seguiment de l'aplicació i posada en pràctica de tals documents.  
1. C. Propicia la reflexió i l'avaluació de l'activitat del centre a través dels òrgans corresponents.  
1. D. Impulsa la coordinació entre cicles/departaments i el treball en equip.  
2. Gestió de recursos humans i materials per a proporcionar una oferta educativa àmplia i ajustada a les demandes socials.  
2. A. Afavorix el clima de cooperació en establir mecanismes que permeten la participació i integració de les aportacions dels distints col·lectius en la presa de decisions.  
2. B. Proposa i coordina iniciatives sobre la forma d'organitzar i gestionar els recursos materials i els espais del centre, en funció de les necessitats de l'alumnat i del professorat.  
2. C. Administra adequadament l'autonomia econòmica del centre, respectant els criteris aportats pels òrgans competents de la comunitat educativa.  
2. D. Dóna resposta als tràmits i requeriments administratius que se li traslladen i ompli tots els documents institucionals del centre en temps i forma adequats.  
2. E. Exercix el paper de coordinador dels processos pedagògics i realitza el seguiment del seu desenvolupament.  
2. F. Administra i organitza adequadament les unitats i programes educatius del centre, d'acord amb les necessitats de l'alumnat i respectant els criteris i normes establits per a això.  
3. Exercici de les competències en matèria administrativa i de personal.  
3. A. Exercix la direcció del personal, vigilant el compliment de les obligacions professionals i pren les decisions derivades d'eixa responsabilitat.  
3. B. Exercix les seues competències en matèria de personal, informant puntualment de les alteracions en la prestació del servici i de les absències i demores del personal del centre.  
3. C. Col·labora activament i eficaçment en la previsió de plantilles docents.  
3. D. Planifica la substitució del professorat absent per causa imprevista o per baixes de curta durada.  
3. E. Té establit un pla d'acollida per al professorat o un altre personal nou que arriba al centre.  
4. Dinamització dels òrgans de participació docent del centre i impuls de la participació en estos dels diversos col·lectius de la comunitat educativa.  
4. A. Prepara i, si és el cas, convoca, les reunions dels òrgans col·legiats i de coordinació docent que li competixen, complint i fent complir els acords adoptats.  
4. B. Impulsa la participació dels sectors de la comunitat en els processos de renovació o constitució del consell escolar assegurant el seu correcte desenvolupament i implicant activament els seus membres.  
4. C. Establix mecanismes per a garantir el dret de reunió dels distints sectors i facilita els mitjans per a la seua organització i participació.  
4. D. Vetla perquè la informació arribe a tots els sectors de la comunitat educativa en temps i forma adequats.  
5. Afavorir la convivència en el centre, resoldre els conflictes d'acord amb les normes que establisquen les administracions educatives i en compliment dels criteris fixats en el reglament de règim interior del centre.  
5. A. Dinamitza i participa activament en la comissió de convivència.  
5. B. Establix mecanismes per a aplicar els procediments establits en la normativa sobre foment de la convivència en els centres docents i en la de resolució de conflictes.  
5. C. Promou activitats que involucren els integrants de la comunitat educativa per a aconseguir la seua implicació en la prevenció i tractament dels conflictes de convivència.  
5. D. Atén les demandes puntuals de les famílies i busca la col·laboració entre estes i el professorat per a buscar alternatives de resposta als problemes de l'alumnat.  
6. Promoció de plans de millora de la qualitat dels centres, i també la posada en marxa de programes i iniciatives d'innovació i formació que milloren el funcionament del centre.  
6. A. Adopta iniciatives i motiva els membres de la comunitat educativa en la implantació de sistemes de millora de la qualitat.  
6. B. Coneix i difon les iniciatives de l'administració educativa per a la millora del sistema educatiu i promou la participació del centre en estes.  
6. C. Coneix, difon i fomenta les convocatòries sobre projectes i programes d'innovació en què el centre pot participar.  
6. D. Establix els mecanismes adequats perquè les necessitats de formació del professorat obtinguen una resposta satisfactòria.  
6. E. Fomenta la participació del professorat en activitats de formació i perfeccionament, facilitant l'ús dels locals i recursos del centre.  
6. F. Promou l'organització i realització d'activitats que responguen a les necessitats dels alumnes, assegura la seua planificació sistemàtica i la seua periòdica actualització.  
7. Impuls dels processos d'avaluació interna del centre i col·laboració en les avaluacions externes.  
7. A. Establix mecanismes i controla el seu funcionament per a dur a terme l'avaluació interna del centre.  
7. B. Mostra actitud favorable i de col·laboració en les accions d'avaluació externa del centre.  
7. C. Du a terme una avaluació personal (autoavaluació) sobre el seu propi exercici de la funció directiva i de la resta de l'equip directiu.  
8. Dinamització de l'atenció a la diversitat dels alumnes amb necessitats educatives especials.  
8. A. Promou la coordinació i seguiment dels processos pedagògics per a garantir l'aplicació adequada de mesures d'atenció a la diversitat.  
8. B. Controla el compliment dels suports a estos alumnes establits en els horaris dels professors.  
8. C. Impulsa actuacions destinades a integrar i atendre eficaçment els alumnes amb necessitats educatives específiques  
8. D. Vetla per que les accions a realitzar amb els alumnes de necessitats educatives específiques estiguen prou explicitades en les programacions.  
8. E. Establix mecanismes perquè l'acció tutorial i, si és el cas, l'orientació acadèmica i professional responguen a les necessitats de l'alumnat del centre.  
9. Col·laboració amb els òrgans de l'administració educativa en tot el que es referix a l'èxit dels objectius educatius del centre.  
9. A. Contribuïx a la consecució dels objectius del centre per mitjà de l'establiment de canals de comunicació fluids amb els respectius òrgans de l'administració educativa.  
9. B. Gestiona amb diligència les demandes procedents de l'administració educativa relatives a dades d'alumnat, resultats, recursos, etc.  
9. C. Establix una adequada distribució del professorat amb vista a la consecució dels objectius del centre i de l'administració educativa.  
10. Impuls de la col·laboració amb les famílies, amb institucions i amb organismes que faciliten la relació del centre amb l'entorn, i foment d'un clima escolar que afavorisca l'estudi i el desenvolupament de totes les actuacions que propicien una formació integral en coneixements i valors dels alumnes.  
10. A. Impulsa la participació de les famílies i alumnes en el centre a través del desenvolupament de les tutories i del Consell Escolar, de les associacions de mares i pares d'alumnes i, si és el cas, associacions d'alumnes i proposa iniciatives que afavorisquen la seua interrelació.  
10. B. Establix vies de col·laboració amb institucions de l'entorn per al desenvolupament d'activitats que contribuïsquen a la formació integral de l'alumnat.  
10. C. Facilita l'ús d'espais i recursos del centre a la comunitat educativa, afavorint la seua obertura a l'entorn.  
10. D. Establix directrius per a l'organització de mitjans, espais i recursos materials per a aconseguir un clima que facilite i valore l'esforç personal de l'alumne en la consecució dels objectius educatius.  
11. Implantació de les tecnologies de la informació i de la comunicació en activitats que s'exercisquen en el centre educatiu.  
11. A. Impulsa la utilització de les TIC en les comunicacions interna (intranet) i externa del centre i en la gestió de la documentació acadèmica i administrativa.  
11. B. Promou la utilització de les TIC i posa a disposició del professorat els mitjans per a l'exercici de l'activitat docent.